דינמו זאגרב

נוגומטני קלאב דינמו זאגרב (בקרואטית: Nogometni Klub Dinamo Zagreb) הוא אחד ממועדוני הכדורגל הוותיקים והמכובדים ביותר בקרואטיה כיום וביוגוסלביה בעבר.

מועדון הכדורגל הוקם בשנת 1945 והוא ממוקם בעיר הבירה, זאגרב. הקבוצה נחשבת לאחד משני מועדוני הפאר בקרואטיה, יחד עם מועדון היידוק ספליט והיא הקבוצה הקרואטית המצליחה ביותר לאחר שזכתה ב-21 אליפויות קרואטיה, 14 גביעים ושישה גביעי סופרקאפ. תוארי אליפות בקרואטיה זכתה הקבוצה בארבע אליפויות יוגוסלביה וכן בשבעה גביעים יוגוסלביים והיא מעולם לא ירדה מליגת העל והיא משתתפת קבועה בליגות הבכירות של יוגוסלביה וקרואטיה מאז הקמתה בשנת 1945.

היסטוריה

אחרי מלחמת העולם השנייה והתחזקות של המפלגה הקומוניסטית של יוגוסלביה שלושת מועדוני הכדורגל הבכירים של זאגרב (ה.א.ש.ק., גראדאנסקי וקונקורדיה) ננטשו בין-לילה ומועדון מוניציפלי חדש הוקם ב-9 ביוני 1945. כמו מועדוני כדורגל רבים אחרים מחוץ לקרואטיה, במזרח אירופה, המועדון נקרא "דינמו" וכל השחקנים המובילים והטובים של גראדאנסקי זאגרב של הימים ההם עברו לשחק במועדון החדש. הקבוצה שיחקה במגרשה של ה.א.ש.ק. זאגרב. רוב שחקני הקבוצה באותם ימים היו מגראדאנסקי זאגרב ועוד מעטים מקונקורדיה וה.א.ש.ק. בעוד ששאר השחקנים בעיר הוכרחו לעבור לפרטיזן בלגרד. עם השנים, בגלל ריבוי השחקנים מגראדאנסקי בקבוצה וחברי ההנהלה שעברו לדינמו מגראדאנסקי הפכה הקבוצה למעיין קבוצת בת של גראדאנסקי ולכן גם צבע מדי הקבוצה שונה לכחול.

דינמו זכתה באליפות ליגת העל היוגוסלבית בשנים 1948, 1954 ובשנת 1958. הקבוצה החלה את הופעותיה באירופה בגביע אירופה בעונת 1958/1959, אז כנציגת יוגוסלביה בעקבות זכייתה באליפות יוגוסלביה, אך כבר בשלב המוקדם הפסידה לקבוצת דוקלה פראג מצ'כוסלובקיה. הקבוצה שיחקה בגביע המחזיקות בעונת 1960/1961 אז עברה את קבוצת הכוכב האדום ברנו מצ'כוסלובקיה אך הפסידה בחצי הגמר לקבוצת פיורנטינה מאיטליה.

בעונת 1961/1962 שיחקה הקבוצה בגביע ערי הירידים כאשר היא עוברת את קבוצת אודנסה מדנמרק אך הפסידה בסיבוב השני לקבוצת ברצלונה מספרד. בעונת 1962/1963 שיחקה הקבוצה בגביע ערי הירידים, אז עברה את קבוצות פורטו מפורטוגל, רויאל אוניון סן-ז'ילואז מבלגיה ובאיירן מינכן מגרמניה ועברה בחצי הגמר את פרנצווארוש מהונגריה אך הפסידה בגמר לולנסיה מספרד.

הקבוצה שיחקה בגביע המחזיקות גם בעונת 1963/1964, אז עברה את קבוצת לינזר ASK מאוסטריה אך הפסידה בסיבוב השני לקבוצת סלטיק מסקוטלנד. בעונת 1964/1965 שיחקה הקבוצה בגביע המחזיקות, אז עברה את קבוצות א.א.ק. אתונה מיוון וסטיאווה בוקרשט מרומניה אך נכשלה ברבע הגמר מול טורינו מאיטליה. בעונה שלאחר מכן, עונת 1965/1966 חזרה הקבוצה לגביע המחזיקות, אז הודחה בסיבוב הראשון מול קבוצת אתלטיקו מדריד מספרד. בעונת 1966/1967 שיחקה הקבוצה בגביע ערי הירידים ועברה את קבוצות פ.צ ברנו מצ'כוסלובקיה, דנפרמלין אתלטיק מסקוטלנד, ארגש פיטשטי מרומניה, יובנטוס מאיטליה ואיינטרכט פרנקפורט מגרמניה וזכתה בגביע לאחר ניצחון בגמר 0–2 על לידס יונייטד האנגלית. הקבוצה חזרה לגביע ערי הירידים גם בעונה שלאחר מכן, עונת 1967/1968, ואחרי שעברה את קבוצת פטרולול פלוישט מרומניה הפסידה בסיבוב השני לקבוצת בולוניה 1909 מאיטליה.

בעונת 1968/1969 הקבוצה התחילה בגביע ערי הירידים אך הפסידה בסיבוב הראשון לקבוצת פיורנטינה מאיטליה. הקבוצה חזרה לגביע המחזיקות בעונת 1969/1970, אז עברה את קבוצות סלובן ברטיסלאבה מצ'כוסלובקיה ואולימפיק מרסיי מצרפת אך הפסידה ברבע הגמר לקבוצת שאלקה 04 מגרמניה. בעונה שלאחר מכן, עונת 1970/1971 אז עברה את קבוצות בארירנסה מפורטוגל והמבורג מגרמניה אך הפסידה בסיבוב השלישי לקבוצת טוונטה אנסחדה מהולנד. בעונת 1971/1972 שיחקה הקבוצה בגביע אופ"א, אז ניצחה את קבוצת בוטב פלובדיב מבולגריה אך הפסידה לראפיד וינה בסיבוב השני. בעונת 1973/1974 שיחקה הקבוצה בגביע המחזיקות, אז הפסידה בסיבוב הראשון למילאן מאיטליה.

הקבוצה שיחקה בעונת 1976/1977 בגביע אופ"א, אז עברה את קבוצת א.ס.א. טארגו מורש מרומניה אך הפסידה לקבוצת מגדבורג מגרמניה. בעונת 1977/1978 שיחקה הקבוצה בגביע אופ"א, אז עברה את קבוצת אולימפיאקוס מיוון אך הפסידה בשלב שלאחר מכן לקבוצת טורינו מאיטליה. בעונת 1979/1980 הקבוצה שיחקה בגביע אופ"א, אז הפסידה הקבוצה בסיבוב הראשון לקבוצת פרוג'ה מאיטליה. בעונת 1980/1981 שיחקה הקבוצה בגביע המחזיקות, אז הפסידה בסיבוב הראשון לקבוצת בנפיקה ליסבון מפורטוגל.

בעונת 1982/1983 דינמו זכתה באליפות היוגוסלבית הרביעית והאחרונה שלה ושיחקה בגביע אירופה, אז הפסידה בסיבוב הראשון לקבוצת ספורטינג ליסבון מפורטוגל. בעונת 1983/1984 הקבוצה שיחקה בגביע המחזיקות, אז הפסידה בסיבוב הראשון לקבוצת פורטו מפורטוגל.

ב-13 במאי 1990, לקחה הקבוצה חלק במשחק שציין את תחילתה של מלחמת העצמאות הקרואטית. המשחק ששוחק באצטדיון מקסימיר בזאגרב מול הכוכב האדום בלגרד שבסיומו פרצו מהומות ביציעי האוהדים. משחק זה אשר כונה מהומות דינמו זאגרב-הכוכב האדום בלגרד, מהווה את תחילתו של ערעור השלטון היוגוסלבי בקרואטיה, סיום ההגמוניה הסרבית והדרישה לעצמאות.

בעונת 1988/1989 הקבוצה שיחקה בגביע אופ"א, אז עברה את קבוצת בשיקטש מטורקיה אך הפסידה לקבוצת שטוטגרט. בעונת 1989/1990 שיחקה הקבוצה בגביע אופ"א, אז הפסידה בשלב המוקדם לאוסר מצרפת. בעונת 1990/1991 הקבוצה שיחקה בגביע אופ"א, אז הפסידה בסיבוב הראשון לקבוצת אטאלנטה מאיטליה. בעונת 1991/1992 הקבוצה שיחקה בגביע אופ"א, והפסידה בסיבוב הראשון לטרבזונספור מטורקיה. הופעה זו הייתה האחרונה של קרואטיה כקבוצת מיוגוסלביה שכן בפעם הבאה בה השתתפה דינמו זאגרב במפעל אירופי הייתה כשקרואטיה זכתה לעצמאות מיוגוסלביה).

בשנת 1992, שונה שם הקבוצה תחילה ל"גראדאנסקי-ה.א.ש.ק. זאגרב" אך הוא שונה במהרה ל"קרואטיה זאגרב", שם אותו נשאה הקבוצה עד למספר שנים אחר כך בה שונה השם חזרה ל"דינמו זאגרב" כפי שהוא כיום.

בעונת 1993/1994 שיחקה הקבוצה (לראשונה באירופה כקבוצה שמייצגת את מדינת קרואטיה שהשתחררה שנה לפני כן מיוגוסלביה)במוקדמות ליגת האלופות, אז עברה את קבוצת B68 טופטיר מאיי פארו אך הפסידה בסיבוב הראשון לקבוצת סטיאווה בוקרשט מרומניה. בעונת 1994/1995 שיחקה הקבוצה בגביע המחזיקות, אז הפסידה בסיבוב הראשון לקבוצת אוסר מצרפת. בעונת 1996/1997 שיחקה הקבוצה בגביע אופ"א, אז עברה את קבוצות SK טירנה מאלבניה אך הפסידה בהמשך שלבי המוקדמות לספרטק מוסקבה מרוסיה.

בעונת 1997/1998 שיחקה במוקדמות ליגת האלופות, ואחרי שעברה את פרטיזן בלגרד מסרביה ומונטנגרו הפסידה בסיבובהשני המוקדם לניוקאסל יונייטד מאנגליה בשל כך עברה הקבוצה לשחק בגביע אופ"א באותה עונה, אז עברה את קבוצת גראסהופרס משווייץ ואת קבוצת MTK בודפשט מהונגריה אך הפסידה בסיבוב השלישי לאתלתיקו מדריד מספרד. בעונת 1998/1999 הקבוצה שיחקה במוקדמות ליגת האלופות, ואחרי שעברה בסיבוב השני המוקדם את סלטיק מסקוטלנד שיחקה בשלב הבתים עם קבוצות אולימפיאקוס מיוון, פורטו מפורטוגל ואייאקס אמסטרדם מהולנד אך לא עברה לשלב הבא. בעונת 1999/2000 שיחקה הקבוצה עוד פעם במוקדמות ליגת האלופות, אז עברה בסיבוב השלישי המוקדם את MTK בודפשט מהונגריה והוגרלה בשלב הבתים מול קבוצות מנצ'סטר יונייטד מאנגליה, אולימפיק מרסיי מצרפת ושטורם גראץ מאוסטריה אך סיימה במקום האחרון בבית והודחה מהמפעל. הקבוצה חזרה למוקדמות ליגת האלופות בעונת 2000/2001, אז הפסידה בסיבוב השלישי המוקדם למילאן מאיטליה בעקבות ההפסד עברה הקבוצה לסיבוב הראשון של גביע אופ"א, אז עברה את קבוצת סלובן ברטיסלאבה מסלובקיה אך הפסידה בסיבוב השני לקבוצת פארמה מאיטליה.

בעונת 2001/2002 הקבוצה שיחקה בגביע אופ"א, אז היא גברה על קבוצת פלורה טאלין מאסטוניה בשלב המוקדם אך אז פגשה בסיבוב הראשון בקבוצת מכבי תל אביב מישראל ואחרי שהקבוצות סיימו בתיקו 2-2 בקרואטיה נערך משחק גומלין בישראל שבו הקבוצות נפרדו בתיקו 1-1 ולכן מכבי תל אביב עלתה לשלב הבא בגלל הפרש שערי חוץ. בעונה שלאחר מכן, עונת 2002/2003 הקבוצה חזרה לגביע אופ"א, אז ניצחה הקבוצה בסיבוב הראשון את קבוצת זלגרסזגי TE מהונגריה אך הפסידה בסיבוב השני לקבוצת פולהאם מאנגליה.

את עונת 2003/2004 פתחה הקבוצה במוקדמות ליגת האלופות ולאחר שעברה בסיבוב השני המוקדם את מריבור מסלובניה הפסידה בסיבוב השלישי המוקדם לדינמו קייב מאוקראינה ולכן הקבוצה נשרה לגביע אופ"א הישר לסיבוב הראשון בו פגשה בקבוצת MTK בודפשט מהונגריה וגברה עליה אך בסיבוב השני שיחקה מול קבוצת דנייפר דנייפרופטרובסק מאוקראינה והודחה מהמעפל. בעונת 2004/2005 הקבוצה שיחקה בגביע אופ"א, אז עברה את קבוצות NK פרימוריה מסלובניה ואת אלפסבורג משוודיה והוגרלה בשלב הבתים נגד קבוצות שטוטגרט מגרמניה, בוורן מבלגיה, הירנביין מהולנד ובנפיקה ליסבון מפורטוגל אך לא עברה לשלב הבא.

את עונת 2006/2007 הקבוצה פתחה במוקדמות ליגת האלופות כאשר היא גוברת על קבוצת אקרנאס מליטא אך הפסידה בשלב השלישי המוקדם לארסנל מאנגליה ולכן עברה לשחק בגביע אופ"א, שם הוגרלה נגד קבוצת אוסר מצרפת והפסידה לה.

בעונת 2012/2013 הקבוצה שיחקה בליגת האלופות. בסיבוב המוקדמות השני הקבוצה ניצחה את קבוצת לודוגורץ ראזגרד מבולגריה. בסיבוב המוקדמות השלישי הקבוצה ניצחה את קבוצת שריף טירספול ממולדובה. בשלב הפלייאוף הקבוצה ניצחה את קבוצת מריבור מסלובניה והעפילה לשלב הבתים. הקבוצה הוגרלה לבית הכולל את הקבוצות פריז סן-ז'רמן, פורטו ודינמו קייב. הקבוצה סיימה את שלב הבתים במקום האחרון בבית והודחה מהטורניר.

בעונת 2018 זכתה באליפות קרואטיה ה-19 שלה וגברה על היידוק ספליט בגמר הגביע הקרואטי ובכך זכתה בדאבל.

בעונת 2020/2021 הקבוצה העפילה לפלייאוף הליגה האירופית כשהיא סופגת שער אחד בלבד בשלב הבתים. בעונת 2024/2025 איבדה את האליפות לרייקה לאחר רצף של 8 זכיות רצופות.

 במפעלים האירופיים 
+עונהמפעלשלביריבהתוצאה2008/2009ליגת האלופותשלב המוקדמות הראשוןלינפילד3 - 1שלב המוקדמות השנידומז'אלה6 - 2שלב המוקדמות השלישישחטאר דונצק1 - 5גביע אופ"אסיבוב ראשוןספרטה פראג3 - 3 (ש)שלב הבתיםאודינזה, טוטנהאם הוטספר, ניימכן, ספרטק מוסקבהמקום 52009/2010ליגת האלופותשלב המוקדמות השניפיוניק ירוואן3 - 0שלב המוקדמות השלישירד בול זלצבורג2 - 3הליגה האירופיתשלב הפלייאוףהארט4 - 2שלב הבתיםאנדרלכט, אייאקס, פוליטכניקה טימישוארהמקום 32010/2011ליגת האלופותשלב המוקדמות השניקופר5 - 4שלב המוקדמות השלישישריף טריספול2 - 2 (5 - 6) (פ)הליגה האירופיתשלב הפלייאוףגיור4 - 1שלב הבתיםויאריאל, פאוק סלוניקי, קלאב ברוז'מקום 32011/2012ליגת האלופותשלב המוקדמות השנינפטצ'י באקו3 - 0שלב המוקדמות השלישיה.י.ק. הלסינקי3 - 1שלב הפלייאוףמאלמה4 - 3שלב הבתיםריאל מדריד, ליון, אייאקסמקום 42012/2013ליגת האלופותשלב המוקדמות השנילודוגורץ ראזגרד4 - 3שלב המוקדמות השלישישריף טריספול5 - 0שלב הפלייאוףמריבור3 - 1שלב הבתיםפריז סן-ז'רמן, פורטו, דינמו קייבמקום 42013/2014ליגת האלופותשלב המוקדמות השניפולה אש6 - 0שלב המוקדמות השלישישריף טריספול4 - 0שלב הפלייאוףאוסטריה וינה3 - 4הליגה האירופיתשלב הבתיםלודוגורץ ראזגרד, צ'רנומורץ אודסה,
פ.ס.וו. איינדהובןמקום 42014/2015ליגת האלופותשלב המוקדמות השניז'לגיריס וילנה4 - 0שלב המוקדמות השלישיאולבורג בולדספילקלוב1 - 2הליגה האירופיתשלב הפלייאוףפטרולול פלוישט5 - 2שלב הבתיםרד בול זלצבורג, סלטיק, אסטרה ג'יורג'יומקום 32015/2016ליגת האלופותשלב המוקדמות השניפולה אש4 - 1שלב המוקדמות השלישימולדה4 - 4 (ש)שלב הפלייאוףסקנדרבו קורצ'ה6 - 2שלב הבתיםבאיירן מינכן, ארסנל, אולימפיאקוסמקום 42016/2017ליגת האלופותשלב המוקדמות השניוארדאר סקופיה5 - 3שלב המוקדמות השלישידינמו טביליסי3 - 0שלב הפלייאוףרד בול זלצבורג3 - 2שלב הבתיםיובנטוס, סביליה, אולימפיק ליוןמקום 42017/2018הליגה האירופיתשלב המוקדמות השלישיאוד גרינלנד2 - 1שלב הפלייאוףסקנדרבו קורצ'ה1 - 1 (ש)2018/2019ליגת האלופותשלב המוקדמות השניהפועל באר שבע7 - 2שלב המוקדמות השלישיאסטנה3 - 0שלב הפלייאוףיאנג בויז ברן2 - 3הליגה האירופיתשלב הבתיםפנרבחצ'ה, ספרטק טרנבה, אנדרלכטמקום 1שלב 32 האחרונותויקטוריה פלזן4 - 2שמינית הגמרבנפיקה ליסבון1 - 32019/2020ליגת האלופותשלב המוקדמות השניאיבריה 19995 - 0שלב המוקדמות השלישיפרנצווארוש5 - 1שלב הפלייאוףרוזנבורג3 - 1שלב הבתיםמנצ'סטר סיטי, אטאלנטה, שחטאר דונצקמקום 42020/2021ליגת האלופותשלב המוקדמות השניצ'.פ.ר. קלוז'2 - 2 (6 - 5) (פ)שלב המוקדמות השלישיפרנצווארוש1 - 2הליגה האירופיתשלב הפלייאוףפלורה טאלין3 - 1שלב הבתיםוולפסברג, פיינורד, צסק"א מוסקבהמקום 1שלב 32 האחרונותקרסנודאר4 - 2שמינית הגמרטוטנהאם הוטספר3 - 2רבע הגמרויאריאל1 - 32021/2022ליגת האלופותשלב המוקדמות הראשוןוואלור5 - 2שלב המוקדמות השניאומוניה ניקוסיה3 - 0שלב המוקדמות השלישילגיה ורשה2 - 1שלב הפלייאוףשריף טירספול0 - 3הליגה האירופיתשלב הבתיםוסטהאם יונייטד, ראפיד וינה, ראסינג גנקמקום 2שלב הנוקאאוט הראשוניסביליה2 - 32022/2023ליגת האלופותשלב המוקדמות השניק.פ. שקופי3 - 2שלב המוקדמות השלישילודוגורץ ראזגרד6 - 3שלב הפלייאוףבודה/גלימט4 - 2שלב הבתיםצ'לסי, מילאן, רד בול זלצבורגמקום 42023/2024ליגת האלופותשלב המוקדמות השניאסטנה6 - 0שלב המוקדמות השלישיא.א.ק. אתונה3 - 4הליגה האירופיתשלב הפלייאוףספרטה פראג4 - 5הקונפרנס ליגשלב הבתיםויקטוריה פלזן, אסטנה, בלקנימקום 2שמינית הגמרפאוק סלוניקי3 - 52024/2025ליגת האלופותשלב הפלייאוףקרבאך5 - 0שלב הליגהבאיירן מינכן, מונקו, סלובן ברטיסלאבה,
רד בול זלצבורג, בורוסיה דורטמונד, סלטיק,
ארסנל, מילאןמקום 252025/2026הליגה האירופיתשלב הליגהפנרבחצ'ה, מכבי תל אביב, מאלמה,
סלטה ויגו, ליל, ריאל בטיס,
סטיאווה בוקרשט, מיטיולן

תארים
קרואטיה
 אליפות (25): (שיא) 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022, 2023, 2024
 הגביע הקרואטי (17): (שיא) 1994, 1996, 1997, 1998, 2001, 2002, 2004, 2007, 2008, 2009, 2011, 2012, 2015, 2016, 2018, 2021, 2024
 הסופר-קאפ הקרואטי (6): 2002, 2003, 2006, 2010, 2013, 2019

יוגוסלביה
 אליפות הליגה היוגוסלבית הראשונה (4): 1948, 1952, 1958, 1982
 הגביע היוגוסלבי (7): 1951, 1960, 1963, 1965, 1969, 1980, 1983

אירופה
 גביע ערי הירידים (1): 1967, בנוסף סיימה הקבוצה בסגנות המפעל בשנת 1963
 גביע הבלקן (1): 1976

 סגל הקבוצה 

 נכון ל-30 בספטמבר 2024

 (בהשאלה מאוראווה רדס)

 (קפטן)

 (בהשאלה מרומא)

 (בהשאלה מקליארי)

כדורגלנים מפורסמים
  איגור בישקאן
  קאזויושי מיורה
   מרק וידוקה
   אדי קרנצ'ביץ'
   אדוארדו דה סילבה
  זבונימיר בובאן
  דאבור שוקר
  איוויצה חורבאט
   מאריו סטאניץ'
   ודראן צ'ורלוקה
   אריאן אדמי  ניקו קראנצ'יאר
  דאריו סימיץ'
  איביצה אוליץ'
   אדריאן קוזניקו
  ז'לייטקו פטרוביץ'
  הרנן מדפורד
  לוקה מודריץ'
 מתאו קובאצ'יץ'
 אלן חלילוביץ'

מאמנים מפורסמים
  אוסבלדו ארדילס
  פאביו קנבארו
  ברנקו איבנקוביץ'
   אוטו באריץ'
  יוסיף סקובלאר
  זלאטקו קראנצ'יאר
   ולאטקו מרקוביץ'

קישורים חיצוניים



הערות שוליים

*
קטגוריה:קבוצות כדורגל קרואטיות
קטגוריה:זאגרב: מועדוני כדורגל
קטגוריה:יוגוסלביה: כדורגל
קטגוריה:קבוצות כדורגל שהוקמו ב-1945